# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## IV. volebné obdobie

Číslo: 109/2009

**891a**

# Spoločná správa

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 49/2002 Z. z. o ochrane pamiatkového fondu v znení zákona č. 479/2005 Z. z. (tlač 891) v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborovNárodnej rady Slovenskej republiky:

**I.**

Národná rada Slovenskej republiky uznesením č. 1247 zo  4. februára 2009 pridelila vládny návrhzákona, ktorý sa mení a dopĺňa zákon č. 49/2002Z. z.o ochrane pamiatkového fondu v znení zákona č. 479/2005 Z. z. (tlač 891) na prerokovanie týmto výborom:

Ústavnoprávnemu výboru Národnej rady Slovenskej republiky

a

Výboru Národnej rady Slovenskej republiky pre kultúru a médiá.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Vládny návrh zákona odporučili schváliť:

Ústavnoprávny výbor Národnej rady SR uznesením č. 590 z 31. marca 2009,

Výbor Národnej rady SR pre kultúru a médiá uznesením č. 186 zo  7. apríla 2009.

**IV.**

Výbory Národnej rady Slovenskej republiky, ktoré predmetný vládny návrh zákona prerokovali, prijali **pozmeňujúce a doplňujúce návrhy:**

1. 14. bod znie:

„V § 22 sa vypúšťa odsek 5.

Odseky 6 a 7 sa označujú ako odseky 5 a 6.

Poznámka pod čiarou k odkazu 18 sa vypúšťa.“.

Ide o legislatívno-technickú pripomienku, ktorou sa dopĺňa prečíslovanie zostávajúcich odsekov v nadväznosti na vypustenie odseku 5.

Ústavnoprávny výbor NR SR

Výbor NR SR pre kultúru a médiá

### Gestorský výbor odporúča schváliť

1. 15. bod znie:

„V § 22 ods. 6 sa odkaz 19 nahrádza odkazom 10 a poznámka pod čiarou k odkazu 19 sa vypúšťa.“.

Ide o legislatívno-technickú pripomienku. Zmena v odkaze 19 je zbytočná vzhľadom na totožné znenie odkazu 10 (čl. I 6. bod).

Ústavnoprávny výbor NR SR

Výbor NR SR pre kultúru a médiá

### Gestorský výbor odporúča schváliť

1. V 19. bode poznámka pod čiarou k odkazu 26 znie:

„ 26) Čl. 2 a 3 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov.“.

Ide o legislatívno-technickú pripomienku. Uvádza sa úplné znenie prvýkrát citovaného zákona.

Ústavnoprávny výbor NR SR

Výbor NR SR pre kultúru a médiá

### Gestorský výbor odporúča schváliť

1. 22. bod znie:

„V § 30 ods. 4 sa slovo „Stanovisko“ nahrádza slovami „Záväzné stanovisko“.

Odkaz 30 za slovom „zákonom“ sa vrátane poznámky pod čiarou vypúšťa.“.

Ide o legislatívno-technickú pripomienku. Je potrebné vypustiť aj odkaz na poznámku pod čiarou, nie len samotnú poznámku.

Ústavnoprávny výbor NR SR

Výbor NR SR pre kultúru a médiá

### Gestorský výbor odporúča schváliť

1. V 25. bode v § 32 ods. 4 sa za slovo „rozhodnutí“ vkladajú slová „o zámere obnovy“.

Spresňuje sa, o aké rozhodnutie ide v súlade so zavedenou terminológiou.

Ústavnoprávny výbor NR SR

Výbor NR SR pre kultúru a médiá

### Gestorský výbor odporúča schváliť

1. V 25. bode v § 32 ods. 14 sa slovo „nepredvídaného“ nahrádza slovom „nepredpokladaného“.

Ide o legislatívno-technickú pripomienku.

Zjednotenie používanej terminológie (§ 33 ods. 9).

Ústavnoprávny výbor NR SR

Výbor NR SR pre kultúru a médiá

### Gestorský výbor odporúča schváliť

1. V 30. bode v § 39 ods. 5 sa slová „pamiatkový výskum“ nahrádzajú slovami „a výskum“.

Ide o legislatívno-technickú pripomienku.

Používanie legislatívnej skratky zavedenej v § 35 ods. 1.

Ústavnoprávny výbor NR SR

### Gestorský výbor odporúča neschváliť

1. V 32. bode v § 39 ods. 10 sa slová „právnická osoba podľa § 36 odsek 2“ nahrádza slovami „osoba podľa § 35 ods. 3 a § 36 ods. 2“.

Povinnosti súvisiace s archeologickým nálezom sa musia vzťahovať nielen na archeologický ústav (§ 36 ods. 2), ale aj na iné osoby, ktoré sú oprávnené vykonávať výskum (§ 35 ods. 3), t. j. fyzické osoby s osobitnou odbornou spôsobilosťou v príslušnom odbore.

Ústavnoprávny výbor NR SR

### Gestorský výbor odporúča schváliť

1. V 37. bode v § 41 ods. 3 sa v prvej vete vypúšťa slovo „archeologických“.

Používanie legislatívnej skratky zavedenej v § 41 ods. 1.

Ústavnoprávny výbor NR SR

### Gestorský výbor odporúča neschváliť

1. V 39. bode v § 43a ods. 2 sa slová „na konanie podľa Trestného poriadku“ nahrádzajú slovami „orgánom činným v trestnom konaní“.

Ide o zavedenie všeobecne používanej terminológie.

Ústavnoprávny výbor NR SR

Výbor NR SR pre kultúru a médiá

### Gestorský výbor odporúča schváliť

1. V 39. bode poznámka pod čiarou k odkazu 38a znie:

„38a) § 108 až 116 zákona č. 50/1976 Zb. v znení neskorších predpisov.

Ide o legislatívno-technickú pripomienku. Upresňuje sa odkaz uvedením konkrétnych paragrafov citovaného zákona.

Ústavnoprávny výbor NR SR

Výbor NR SR pre kultúru a médiá

### Gestorský výbor odporúča schváliť

1. V 43. bode v § 44a sa za slovo „Rozhodnutia“ vkladajú slová „vydané po účinnosti tohto zákona“.

V súlade so zákazom retroaktivity sa môžu ustanovenia tohto zákona (strata platnosti rozhodnutia po 3 rokoch) vzťahovať len na rozhodnutia vydané po jeho účinnosti.

Ústavnoprávny výbor NR SR

Výbor NR SR pre kultúru a médiá

### Gestorský výbor odporúča schváliť

13. Za 43. bod sa vkladá 44. bod, ktorý znie:

       „44. Za § 45 sa vkladá § 45a, ktorý vrátane nadpisu znie:

„§ 45a

Prechodné ustanovenie k úpravám účinným od 1. júna 2009

Konania začaté pred účinnosťou tohto zákona sa dokončia podľa doterajších predpisov.“.

Prechodným ustanovením sa upravuje dokončenie konaní začatých pred účinnosťou tohto zákona podľa doterajších predpisov. Úpravu je potrebné vykonať v súvislosti s úpravou a prechodom kompetencií medzi jednotlivými orgánmi štátnej správy na úseku ochrany pamiatkového fondu, napr. vyhlasovanie kultúrnej pamiatky pamiatkovým úradom namiesto Ministerstva kultúry Slovenskej republiky (čl. I 9. bod § 15 ods. 1) alebo rozhodovanie o premiestnení kultúrnej pamiatky krajským pamiatkovým úradom namiesto Pamiatkového úradu Slovenskej republiky (čl. I 16. a 17. bod § 24 ods. 3 a 4).

Ústavnoprávny výbor NR SR

### Gestorský výbor odporúča schváliť

**V.**

Gestorský výbor na základe stanovísk výborov, vyjadrených v ich uzneseniach uvedených pod bodom III. spoločnej správy k tomuto vládnemu návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky odporúča Národnej rade Slovenskej republiky uvedený vládny návrh zákona (tlač 891) **s c h v á l i ť.**

O pozmeňujúcich a doplňujúcich návrhoch uvedených v IV. časti tejto spoločnej správy gestorský výbor odporúča hlasovať:

**spoločne** o bodoch **1** až **6, 8** a **10** až **13** s návrhom **schváliť,**

**spoločne** o bodoch **7** a  **9**  s  návrhom **neschváliť.**

Gestorský výbor určil poslankyňu Ágnes Biró za spoločnú spravodajkyňu výborov a poveril ju, aby podala správu o výsledku prerokovania návrhu zákona vo výboroch Národnej rady Slovenskej republiky podľa § 80, § 83, § 84 a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá číslo 198 z 15. apríla 2009.

Bratislava 15. apríla 2009

**Pavol Abrhan,** v. r.

predseda

Výboru NR SR pre kultúru a médiá